Predkladacia  správa.

	Návrh novely zákona č. 548/2003 Z. z. o justičnej akadémii a o zmene a doplnení niektorých zákonov, predkladá  ministerstvo  spravodlivosti s cieľom reagovať na problémy, ktoré sa vyskytli najmä v súvislosti s prijatím ďalších zákonov ako aj  na tie problémy, ktoré vyvolalo kreovanie orgánov akadémie.

	Zákon č. 371/2004 Z. z. o sídlach a obvodoch  súdov Slovenskej republiky a o zmene zákona č. 99/1963 Zb., Občiansky súdny poriadok v znení neskorších predpisov, ponechal všetkých osem krajských súdov, preto vznikla potreba upraviť sídlo akadémie, ktoré podľa platnej právnej úpravy malo byť v Trnave,

	Pri kreovaní orgánov akadémie sa zistilo, že náročné podmienky ustanovené zákonom sú ťažko splniteľné a je nevyhnutné umožniť, aby sa o miesto riaditeľa akadémie mohol uchádzať nielen sudca alebo prokurátor, ale aj kandidát vedecky, alebo pedagogicky činný v odbore právo. V tejto súvislosti návrh novely reaguje aj na možnosť zastupovania riaditeľa akadémie a možnosť ministra spravodlivosti poveriť jedného z členov rady akadémie  jej vedením z výnimočných dôvodov.